
Narva linnas puuetega inimestele 
invatransporditeenuse osutamise kord

 


 

Määrus kehtestatakse kohaliku omavalitsuse korralduse seaduse § 22 lõige 1 punkti 5 ja  sotsiaalhoolekande seaduse § 26 lõige 1 punkti 4 alusel
Narva Linnavalitsus otsustab:

1. Nõustuda Narva Linnavolikogule esitatava  määruse eelnõuga. 

2.  Volitada Narva  Linnavalitsuse abilinnapea Aleksander Ljudvig´ut kandma ette eelnimetatud küsimust Narva Linnavolikogu istungil.

Narva linnas puuetega inimestele 
invatransporditeenuse osutamise kord

 


 

Määrus kehtestatakse kohaliku omavalitsuse korralduse seaduse § 22 lõige 1 punkti 5 ja sotsiaalhoolekande seaduse § 26 lõige 1 punkti 4 alusel
 

 

1. peatükk

ÜLDSÄTTED

 

§ 1. Määruse reguleerimisala

Käesolev kord reguleerib rahvastikuregistri andmetel Narva linnas elavatele puuetega inimestele invatransporditeenuse osutamist.

2. peatükk

TEENUSE KIRJELDUS

 

§ 2. Teenuse saajad

(1) Teenust osutatakse rahvastikuregistri andmetel Narva linnas 18-aastastele ja vanematele elavatele inimestele, kellel on sügav ja raske nägemis-, liikumis- ja vaimupuue või muud liiki sügav või raske puue, kes puudest tingituna ei saa kasutada ühistransporti.

(2) Sügava ja raske puude peab olema isikule määranud vaegurlus-ekspertiisi komisjon ja puude üheks tunnuseks peab olema liikumisabivahendite (ratastool, rulaator, kargud või muud abivahendid) kasutamine või kõrvalise abi vajadus liikumisel ja transpordivahendi kasutamisel.

 

§ 3. Teenuse osutaja

(1) Teenuse osutaja leidmiseks korraldab Narva Linnavalitsus (edaspidi linnavalitsus) avaliku konkursi, mille käigus sobivaima pakkumise teinud pakkujaga sõlmitakse teenuse korraldamise leping.

(2) Konkursi korraldamise sageduse ja tingimused määrab linnavalitsus.

(3) Teenuse osutajale esitatavad nõuded teenuse osutamise ja hinna osas määratakse kindlaks konkursitingimustes.

3. peatükk

TEENUSE OSUTAMINE

 

§ 4. Teenuse osutamise alus

Teenuse osutamise aluseks on teenuse saajate nimekiri, mille koostab, täiendab või muudab Narva Sotsiaalabiamet (edaspidi Amet).
 

§ 5. Teenuse tellimine

(1) Esmakordselt teenust taotlev isik pöördub Ametisse hiljemalt jooksva kuu 20ndaks kuupäevaks, kes selgitab, kas isik on õigustatud teenust saama. 
(2) Teenuse saajate nimekirja kandmiseks on vajalik esitada:

-
taotlus  (lisa 1)
· Vaegurluse Ekspertiisi Komisjoni otsuse koopia;

· arsti tõend invatakso vajaduse kohta.
(3) Kui isik on õigustatud teenust saama kantakse ta teenuste saajate nimekirja.
(4) Amet esitab teenuste osutajale teenuste saajate nimekirja hiljemalt jooksva kuu 25ndaks kuupäevaks teenuste osutamiseks järgneval kuul. 
(5) Teenuse taotleja, kes on kantud teenuse saajate nimekirja, pöördub teenuse tellimiseks invatranspordi dispetšeri poole ja edastab dispetšerile invatranspordi kasutamise soovi, kuupäeva ja marsruudi vähemalt ühe päeva ette.

§ 6. Teenuse kasutamise limiit

(1) Invatranspordi kasutamisel on järgmised limiidid:

1) põhilimiit on kuni 10 sõitu ühes kuus Narva linnas 
2) lisalimiit on ette nähtud isikutele, kes käivad ravil või uuringutel Narva linnas ja väljaspool Narva linna. 
3) lisalimiit on  kuni 20 sõitu ühes  kuus Narva linnas ja mitte rohkem kui 2 sõitu kuus väljaspool linna 
4) lisalimiit eraldatakse rahaliste vahendite olemasolul taotleja vabas vormis avalduse  ja raviarsti teatise (vastavalt sotsiaalministri 15.jaanuari 2001.a. määrusega nr 7 kinnitatud arsti teatise vormile) alusel;

(2) Invatranspordi dispetšer reguleerib teenuste osutamist ja peab arvestust limiidi kasutamise kohta. Aruandekuu järgneva kuu  viiendaks  kuupäevaks esitab teenuste osutaja Ametile arve ja sõitude arvestuse nimekirja kinnitatud teenuse saaja allkirjaga.

4. peatükk

teenuse hind

 

§ 7. Hinna kujunemine

(1) Teenuse osutamise kulud selguvad avaliku konkursi tulemusel.

(2) Amet tasub teenuse osutajale linna eelarves ettenähtud  vahenditest teenuse osutamise kulud vastavalt avaliku konkursi alusel sõlmitud lepingus sätestatud tingimustele ja mahus.

5. peatükk

LÕPPSÄTTED

§ 8. Järelevalve

Järelevalvet rahaliste vahendite kasutamise õigsuse üle teenuste osutamiseks teostab Amet.

§ 9. Jõustumine

Määrus jõustub seadusega sätestatud korras.
Mihhail Stalnuhhin

Esimees
 
ÕIEND

Narva linnas puuetega inimestele 
invatransporditeenuse osutamise korra eelnõu juurde
2005.aastast  kohalikele omavalitsustele riigi poolt eraldatakse hooldajatoetuse vahendid, mis on ette nähtud puuetega inimeste sotsiaalhoolekande kulude katmiseks. See tähendab, et sellest rahast võib maksta hooldajatoetust, sh sotsiaalmaksu hooldajale ning pakkuda puuetega inimestele sotsiaalteenuseid kohaliku omavalitsuse poolt kehtestanud tingimustel ja korras.

Selleks 2006.aastal Narva linnale riigieelarvest on eraldatud 5 269 000 krooni.

Narva linna elanikele, kellel on sügav ja raske nägemis-, liikumis- ja vaimupuue või muud liiki sügav ja raske puue ja  kes puudest tingituna ei saa kasutada ühistransporti, kehtestatakse Narva linnas  puuetega inimestele invatransporditeenuse osutamise kord.
Tamara Buldõgerova

Direktori asetäitja

Direktori ülesannetes
 

 

 

 

